
Bratislava, február 2026


Generálny riaditeľ Národného inštitútu vzdelávania a mládeže (ďalej ako „NIVaM“) podľa
článku 4, ods. 2 písm. f) Štatútu NIVaM a článku 8 ods. 2 písm. f) bod 1 Organizačného
poriadku NIVaM vydáva tento:
Štatút ocenenia „Pracovník s mládežou roka na Slovensku“ (ďalej ako „štatút“)
Preambula
1.	Organizátorom ocenenia je Národný inštitút vzdelávania a mládeže (ďalej ako
„NIVaM“), Ševčenkova 11, 850 05 Bratislava prostredníctvom Odboru podpory
neformálneho vzdelávania (ďalej len „organizátor“).
2.	Oficiálny názov ocenenia je Pracovník s mládežou roka na Slovensku (ďalej len
„ocenenie“). Skrátený názov je „Pracovník s mládežou roka“ uvedený spolu s rokom,
za ktorý je ocenenie udeľované.
3.	Ocenením sa organizátor snaží poukázať na záslužnú prácu ľudí, ktorí celoročne pracujú
s mládežníkmi na Slovensku a vytvárajú tak priestor na bezpečné a zmysluplné trávenie
voľného času (podľa § 2, písm. a) zákona č. 282/2008 Z. z. o podpore práce s mládežou a o zmene a doplnení zákona
č. 131/2002 Z. z. o vysokých školách a o zmene a doplnení niektorých zákonov v znení neskorších predpisov je mládežník osoba,
ktorá dovŕšila najmenej 12 rokov a najviac 30 rokov).
Článok I
Charakteristika ocenenia
1.	Ocenenie Pracovník s mládežou roka je symbolické ocenenie určené pre osobnosti
v oblasti práce s mládežou, ktorých pôsobenie bolo v danom kalendárnom roku
výnimočné. Organizátor by takéto osobnosti rád vyzdvihol a priblížil ich pôsobenie
verejnosti.
2.	Udeľuje sa 10 ocenení, z toho 9 podľa regionálneho pôsobenie a jedno podľa hlasov
publika. Ocenenie sa bude udeľovať v nasledovných kategóriách:
a.	Osem pre pracovníkov s mládežou s krajským pôsobením - jedno ocenenie za
každý kraj Slovenskej republiky (Bratislavský, Trnavský, Trenčiansky,
Nitriansky, Žilinský, Banskobystrický, Prešovský, Košický).
b.	Jedno pre pracovníka s mládežou s celoštátnym pôsobením.
c.	Jedno pre víťaza verejnej ankety – cena publika.
Článok II
Nominácie
1.	Vyhlasovanie ocenenia sa zverejňuje prostredníctvom webových stránok a sociálnych
sietí organizátora.
2.	Nominácie sa podávajú elektronickou formou prostredníctvom prihlášky na webovej
stránke organizátora. Podaním prihlášky nominovaný súhlasí s nomináciou.
3.	Počet nominácií v príslušnom ročníku nie je obmedzený.


4.	Nominovaný musí spĺňať nasledovné požiadavky:
a.	je fyzickou osobou spadajúcou pod charakteristiku Pracovník s mládežou
v zmysle § 2, písm. e) zákona č. 282/2008 Z. z..
b.	pôsobil v oblasti práce s mládežou počas celého roka, za ktoré sa ocenenie
odovzdáva.
c.	práca nominovaného má preukázateľne pozitívny dopad na životy mládežníkov,
s ktorými pracuje a/alebo na oblasť práce s mládežou v danom regióne.
Článok III
Hodnotenie nominácií
1.	Nominácie budú organizátorom ocenenia posúdene v súlade s týmto štatútom.
2.	Na ocenenie nemôžu byť nominovaní pracovníci organizátora ani pracovníci alebo
zástupcovia partnerov ocenenia. V prípade, ak takáto nominácia bude organizátorovi
podaná, organizátor ju nebude akceptovať.
3.	Zo všetkých nominácií vytvorí organizátor zoznam finalistov, ktorí budú následne
hodnotení odbornou komisiou zostavenou pre každý ročník nanovo.
Článok IV
Výber laureátov
1.	Laureátov ocenení za jednotlivé kraje Slovenskej republiky a laureáta s celoštátnym
pôsobením vyberá zo zoznamu finalistov odborná komisia, ktorá je zostavená pre každý
ročník nanovo.
2.	Odborná komisia pozostáva z piatich členov, ktorých pre každý rok nominuje
organizátor ocenenia v nasledovnom zložení:
a.	dvaja zástupcovia organizátora,
b.	jeden zástupca Rady mládeže Slovenska,
c.	jeden zástupca Ministerstva školstva, výskumu, vývoja a mládeže Slovenskej
republiky,
d.	mládežnícky delegát pri OSN.
3.	Nomináciu dvoch zástupcov organizátora nominuje riaditeľ odboru podpory
neformálneho vzdelávania a školského športu a/alebo vedúci Oddelenia podpory práce
s mládežou. Predsedu odbornej komisie určí z dvoch zástupcov organizátora riaditeľ
odboru podpory neformálneho vzdelávania a školského športu.
4.	Predseda odbornej komisie zabezpečuje administratívny a organizačný chod zasadnutia
odbornej komisie.
5.	Odborná komisia je uznášaniaschopná, ak je na jej rokovaní prítomná aspoň
nadpolovičná väčšina všetkých členov komisie.
6.	Odborná komisia rozhoduje o výbere laureátov hlasovaním. Na prijatie rozhodnutia je
potrebná nadpolovičná väčšina hlasov prítomných členov komisie. V prípade rovnosti
hlasov rozhoduje hlas predsedu komisie.


7.	V odôvodnených prípadoch môže predseda komisia vyhlásiť hlasovanie per rollam
(elektronicky).
8.	Zo zasadnutia/ hlasovania sa vyhotovuje zápisnica, ktorá je následne archivovaná v
súlade s internými predpismi NIVaM. Zápisnicu overuje vedúci Oddelenia podpory
práce s mládežou Odboru podpory neformálneho vzdelávania a školského športu.
9.	Členstvo v komisií je čestné a dobrovoľné, bez nároku na finančnú odmenu. Členovia
komisie nemôžu byť v konflikte záujmov s nominovanými finalistami. V prípade, ak sa
rozhoduje o nominovanom, voči ktorému je člen komisie v konflikte záujmov, tento
člen sa hlasovania nezúčastňuje a jeho hlas sa do kvóra nezapočítava.
10.	Výber laureátov je na základe nasledovných kritérií:
a.	dopad činnosti,
b.	osobné zapojenie,
c.	participácia (zapojenie mládeže),
d.	udržateľnosť.
11.	Laureáta ceny publika vyberajú ľudia zo zoznamu finalistov vo verejnom hlasovaní
prostredníctvom elektronického dotazníka zverejneného na stránkach organizátora.
Článok V
Ocenenie
1.	Laureáti ocenenia „Pracovník s mládežou“ budú ocenení diplomom a prípadnými
nefinančnými odmenami.
2.	Ocenenie nie je spojené s finančnou odmenou a nie je na ňu ani žiaden právny nárok.
3.	Organizátor si vyhradzuje právo ocenenie kedykoľvek odňať, ak sa preukáže, že
dôvody, pre ktoré bolo ocenenie udelené neboli pravdivé, alebo ak bude laureát po
udelení ocenenia právoplatne odsúdený za úmyselný trestný čin.
Článok VI
Vyhlásenie laureátov a odovzdanie ocenenia
1.	Organizátor udeľuje ocenenie najviac jedenkrát v kalendárnom roku. Organizátor si
vyhradzuje právo v príslušnom roku ocenenie nevyhlásiť alebo neudeliť.
2.	Organizátor vyhlasuje a oceňuje laureátov na verejnom podujatí.
3.	Laureáti ocenenia budú po verejnom podujatí zverejnení aj na webových stránkach
a/alebo sociálnych sieťach organizátora.
Článok VII
Záverečné ustanovenia
1.	Tento štatút nadobúda platnosť a účinnosť dňom jeho schválenia generálnym riaditeľom
NIVaM.


2.	Zmeny a dodatky štatútu schvaľuje generálny riaditeľ NIVaM.
	25 FEB. 2026
	

	V Bratislave dňa ................................
	

	
	PhDr. Romana Kanovská
generálna riaditeľka NIVaM

